**OBEC KOROMĽA**

Obecný úrad č.172, 072 62 Koromľa

O Z N Á M E N I E

O ZAČATÍ OBSTARÁVANIA SPOLOČNÉHO ÚZEMNÉHO PLÁNU OBCE HUSÁK, KOROMĽA, VYŠNÉ NEMECKÉ

V zmysle  § 19b v súlade s §11 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v platnom znení oznamujeme, že obce Husák, Koromľa a Vyšné Nemecké  začali dňom 1**3.10.2015**prípravné práce na obstarávanie Spoločného územného plánu obce Husák, Koromľa a Vyšné Nemecké  .

* Vyzývame občanov obce Koromľa, vlastníkov pozemkov, občianske združenia a občianske iniciatívy, podnikateľov, vlastníkov stavieb verejného dopravného a technického vybavenia riešeného územia, aby poskytli informácie a podklady týkajúce sa katastrálneho územia obce, definovali svoje požiadavky, námety a odporúčania pre riešenie územného plánu obce.

* Žiadame dotknuté orgány štátnej správy, samosprávy a organizácie v termíne o poskytnutie podkladov, stratégií, programov a projektov uvedených v §7a stavebného zákona ako „ostatné podklady“. Ide najmä o podklady ochrany prírody a tvorby ŽP a krajiny, ochrany kultúrneho a historického dedičstva, projekty pozemkových úprav, lesných a vodohospodárskych úprav pozemkov, koncepcie riešenia dopravnej a technickej infraštruktúry a regionálneho rozvoja. Tieto podklady, pokiaľ sú spracované, sa povinne využívajú pri spracovaní územného plánu.

Námety, požiadavky, podklady a informácie dotknutých orgánov, organizácií, právnických a fyzických osôb je potrebné predložiť v termíne **do 30 dní** od zverejnenia oznámenia na obecnej tabuli, resp.

do 30 dní  od doručenia tohto oznámenia na adresu obecného úradu: **Obec Koromľa, Obecný úrad č. 172, 072 62 Koromľa, okr. Sobrance**

...............................................

Mgr. Silvia Žeňuchová v.r.

starostka obce Koromľa

štatutárny zástupca pre obstarávanie spoločného ÚPN-O

Vyvesené na obecnej tabuli                                                              Zvesené:

**dňa: 13.10.2015                                                                               dňa: .......................**